Ego Jocerannus, dominus Branceduni, notum facio omnibus præsentes litteras inspecturis, quod in hiis possessionibus et rebus quas fidelis meus, dominus Bartholomæus de Cristolio, habet et circiter castrum Lordoni, videlicet in territorio de Talomer, de Cherume et de Colungas, tam in decimis quam in censu vel aliis juribus, nihil rationis, nihil juris, nihil dominii habeo vel reclamo, et si quid juris in eisdem possessionibus vel rebus habere possem, vel reclamare, totum quito et libere et absolute remitto. In cujus rei testimonium sigillum meum præsentibus litteris duxi apponendum. Actum anno Domini M. CC. octavo, mense decembris.